**Am fost căzut între tâlhari...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am fost căzut între tâlhari

N-aveam nici haine şi nici bani,

Pe drumul către Ierihon...

Iar lângă mine, nici un om,

Nu s-a oprit.. nu i-a fost milă...

Toţi mă priveau de sus, cu silă!

Între tâlhari am fost căzut,

Eu, fiu pierdut.. eu, fiu pierdut!

S-au coborât pe-acelaşi drum,

Un preot şi-un levit.. dar cum?

Pe-alături de durerea mea

Treceau fără să-mi dea ceva,

Vre-o vorbă bună, mângâiere.

Cât mă durea a lor tăcere...

Plângeam în praf trist,abătut,

Eu, fiu durut.. eu fiu durut..

Tăcut, priveam în urma lor

Ziceam în gând: "O, domnilor

Eu sunt bătut. În stare grea...

Voi nu vă coborâţi la ea!

Vă lăudaţi c-aveţi credinţă

Dar n-aveţi fapte-n pocăinţă..."

Şi-am stat atâta timp căzut.

Ca fiu pierdut.. ca fiu pierdut...

Priveam neputincios spre zări,

Parc-auzeam alte chemări...

Şi-un glas duios ce mi-a şoptit:

"Din cer, la tine am venit..

Să te ridic.. să-ţi dau salvare

Prin Har ceresc, şi vindecare"

Mi-am ridicat privirea-n sus,

Şi L-am văzut doar pe Isus

El, rănile mi le-a legat

Şi untdelemn sfânt le-a turnat

M-a dus pe-asinul lui, la han

Şi-a dat chiar ultimul sau ban,

De bucurie, Sfânt Părinte

Am plâns.. cum nu pot în cuvinte,

.

Să-ţi spun.. şi lacrimi câte-au curs

Pe faţa mea.. de-atunci, Isus!

Am fost un fiu pierdut.. căzut,

Dar Mâna Celui Nevăzut,

M-a luat de jos.. m-a vindecat,

Şi tot păcatul mi-a iertat!

Acum trăiesc şi-s fericit

De când Isus m-a mântuit,

De când, Iubirea am văzut,

Eu fiu pierdut, eu fiu pierdut!